stanford-oval/wikipedia huggingface dataset:
יומן הנעל האדומה

| --- | --- |

 סוגה:  סדרת אנתולוגיה, סרט ארוטי 
 יוצרים:  זלמן קינג 
 בימוי:  זלמן קינג 
 מנחים:  דייוויד דוכובני 
 שחקנים:  דייוויד דוכובני (Jake Winters)  Audie England 
 ארץ מקור:  ארצות הברית 
 שפות:  אנגלית 
 מספר עונות:  5 
 מספר פרקים:  66 
 הפקה
 מוזיקה:  ג'ורג' סטנלי קלינטון 
 שידור
 רשת שידור:  שואוטיים 
 תקופת שידור מקורית:  27 ביוני 1992 – 1 ביוני 1997 
 קישורים חיצוניים
 דף התוכנית ב-IMDb
 
יומן הנעל האדומה (במקור: Red Shoe Diaries) היא סדרת דרמה אירוטית ששודרה במקור ברשת הכבלים האמריקאית שואוטיים בשנים 1992–1997. הסדרה הופצה ברחבי העולם על ידי תאגיד פלייבוי, ושודרה גם בערוץ 3 בישראל. פרקי הסדרה בוימו לרוב, במשותף או בנפרד, על ידי זלמן קינג ורפאל אייזנמן. עלילת הפרקים נסובה על חוויותיה המיניות של בחורה, שלעיתים קרובות קריינה ברקע את ההתרחשות. פרקי הסדרה כללו סצנות אהבה עם עירום ומוזיקת רקע חושנית או קודרת. סך הכול הופקו ושודרו 66 פרקים בחמש עונות, סרט טלוויזיה יחיד ועוד 19 סרטים בהפצה ישירה לקלטות וידאו.
הפרקים נפתחו במונטאז' קצר של מדור מודעות קוראים בעיתון, בו מופיעה מודעה תחת שם העט "נעליים אדומות". כותב המודעה מבקש מנשים לשלוח לתיבת הדואר שלו סיפורים אישיים מחייהן על אהבה, תשוקה ובגידות. הסדרה לא כללה קו עלילה מתמשך בין הפרקים או דמויות קבועות, מלבד דמותו של ג'ייק וינטרס (דייוויד דוכובני), שעמד מאחורי המודעה. וינטרס נראה משוטט עם סטלה כלבתו, כשהוא מקריא מכתב שהגיע לתיבת הדואר שלו ונפתח במילים "נעליים אדומות יקרות...". את המודעה פרסם לראשונה לאחר התאבדותה של ארוסתו, ועימות שניהל מול הגבר עימה היא ניהלה רומן, בנאי ומוכר נעליים שמכר לה זוג נעלי עקב אדומות, שהיו ההשראה לשם העט שבחר. תקוותו היא להבין את הסיבות להתאבדותה של ארוסתו, זאת מתוך סיפורים של נשים שחוו מצבים דומים.
לקריאה נוספת

Martin, Nina K. "Red Shoe Diaries: Sexual Fantasy and the Construction of the (Hetero) sexual Woman." Journal of Film and Video (1994): 44-57.
מרכז ההספקה המטכ"לי

| --- | --- |

 פרטים
 מדינה:  ישראל ישראל
 שיוך:   צה"ל
 אירועים ותאריכים
 תקופת הפעילות:  2 ביולי 2020 – הווה (4 שנים) 
 פיקוד
 יחידת אם:   אט"ל
 דרגת המפקד:    תת-אלוף
 מפקד נוכחי:  שגיב שרביט
 
מרכז ההספקה המטכ"לי לשעבר מרכז הספקה אחוד (בראשי תיבות: מרה"ס) הוא מרכז לוגיסטי מטכ"לי שמאחד מספר מרכזים לוגיסטיים במשקי הצל"ם (ציוד לחימה מבוקר), חלפים, ציוד פרט ויחידה, תזקיקים, דלק, מזון וציוד רפואי. למפקדת מרכז ההספקה הראשונה מונתה ב-1 באוגוסט 2019 תא"ל מירב בריקמן שאיחדה בתפקידה הקודם כמפקדת מרכז ציוד (מר"ץ) את מרכז ציוד, מרכז ציוד רפואי (מצר"פ) ומרכז הדלק. המפקד הנוכחי תא"ל שגיב שרביט.
הקמה

פרויקט הקמת המרכז הוא חלק ממהלך רחב היקף של העתקת בסיסי צה"ל לנגב ופינוי קרקעות במרכז הארץ, זאת במסגרת החלטות הממשלה 3161 ו-2392 להעתקת מחנות צה"ל ממרכזי ערים ושיווק הקרקעות לטובת מגורים.
במסגרת הקמת המרה"ס מוזגו המרכזים המשבירים: מרכז ציוד לחימה וחלפים, מרכז ציוד, מרכז דלק, מערך המזון ומרכז ציוד רפואי – למרכז אחד הכולל בסיסי אחסנה מרחביים ומפקדה אחת.
המרה"ס מוקם בשיטת PFI הכולל מימון, תכנון, הקמה ותפעול על ידי זכיין פרטי, בדומה לקריית ההדרכה, המכללה הלאומית לשוטרים, קריית התקשוב ועוד. משרד הביטחון פרסם את שלב המיון המוקדם בחודש מאי 2017. בתחילת 2020 פורסם כי אוריין ושפיר הנדסה זכו במכרז להקמת המרכז.
המרה"ס מהווה קפיצת מדרגה בניהול שרשרת ההספקה בצה"ל וכולל הקמה של עשרות מחסנים אשר יחליפו מתקנים במחנות שהוקמו בצריפין, תל השומר ועוד בתקופת המנדט הבריטי, הקמת שליטה ובקרה מבוססות מערכת מידע ERP ושימוש בטכנולוגיות מתקדמות.
גודל המרה"ס צפוי להיות כ-250,000 מ"ר הכוללים מתחמי לוגיסטיקה בהיקף של כ-225,000 מ"ר (בין השאר, מחסנים אוטומטיים) ומתחם מנהלתי בהיקף של כ-25,000 מ"ר.
את הפרויקט מובילים מנהלת צבאית במחלקת שוה"ם ותשתיות באט"ל ומנהל המעבר דרומה במשרד הביטחון.
מרכז ההספקה יאופיין בחדשנות טכנולוגית בקנה מידה עולמי בהיבטי אחסון, ליקוט והפצה. במרכזים הלוגיסטיים יופעלו רובוטים ואמצעים מתקדמים. כמו כן, אחסון וניהול המלאי יופעל באמצעות טכנולוגיות ומערכות מידע מהמתקדמות בעולם. המרה"ס יכלול מגוון רחב של מוצרים, החל במחט לעירוי ועד לחלקי חילוף לטנקים .
ב־2 ביולי 2020 נערך טקס הקמת היחידה בנוכחות ראש אט"ל, האלוף יצחק תורג'מן, ומפקדת המרה"ס, תא"ל מירב בריקמן. במהלך הטקס נחשף סמל היחידה.
מבנה המרה"ס

המרה"ס בנוי משלוש מחלקות. מפקדי המחלקות הם קצינים בדרגת אלוף-משנה. כל מחלקה מורכבת ממספר ענפים שבראשם עומד קצין בדרגת סגן אלוף:
מחלקת הפעלה - המחלקה בנויה מארבעה ענפים: ענף אופרטיבי, ענף הפעלה, ענף רשת החלפים וענף משק הדלק.
מחלקת תכנון ובקרה - המחלקה בנויה מחמישה ענפים: ענף לוגיסטיקה ותקשוב, ענף משאבי אנוש, ענף שיטות, דיגיטל והנדסת ייצור, ענף תכנון ומשאבים ומנהלת המעבר.
מחלקת השברה - המחלקה בנויה משישה ענפים: ענף עיתוד ורכש, ענף ציוד לוגיסטי, ענף מזון, ענף טכנולוגיות מזון ותזונה, ענף ציוד רפואי וענף משקי התקשוב.
ההתייעלות בפרויקט

בשגרה, המהלך יוביל לייעול תהליכי העבודה בהיבטים הבאים:
מפקדה אחודה אשר תיתן מענה הספקתי מלא לכלל יחידות צה"ל.
סינרגיה ואופטימיזציה של תהליכי החסנה בראייה רב-זרועית.
פתרונות החסנה חדשניים ומתקדמים המותאמים למאפייני הפריטים.
מקצועיות בתהליכי שרשרת ההספקה.
ניפוק בדחיפה ומענה ליחידות הקצה מכתובת אחת במרחב.
גמישות תפעולית.
שליטה ובקרה מבוססות מערכת מידע ERP לניהול ולמיצוי אופטימלי של משאבים.
תשתיות טכנולוגיות מתקדמות ואמצעי שינוע, ליקוט והחסנה מהחדישים בתעשייה.
ההתייעלות בפרויקט > אינטרסים לאומיים

פרויקט המרה"ס משרת אינטרסים לאומיים:
הקמתו בפריפריה תתרום לפינוי קרקעות ממרכזי ההתיישבות.
הקמתו בשיטת PFI תביא לגידול בפעילות הכלכלית ותתרום לפיתוח תעסוקה בפריפריה.
חידושים טכנולוגיים יובילו להתפתחות אזורית משמעותית.
שיטת הבנייה הירוקה תתבצע בהתאם לחוקי המדינה ותתרום לשמירה על איכות הסביבה.
ההתייעלות בפרויקט > הגברת האפקטיביות המבצעית

בחירום, תוגבר האפקטיביות המבצעית של צה"ל ויתאפשר שיפור ברציפות ההספקה. הדבר יושג באמצעות:
פיזור מלאי
יכולת גיבוי הדדית בין בסיסי ההספקה
גמישות בהפעלת שרשרת ההספקה
יכולת מרכזי ההחסנה להכיל ולנהל היקפי תנועה גדולים
יכולת שליטה ובקרה על המלאים בזמן אמת
מתחם כניסה ויציאה משותף המצויד במערכות אבטחה חדשניות מתקדמות
סמל היחידה

נס היחידה זהה לתג, ונחשף לראשונה בטקס הקמת היחדה, בו פורט על רעיון ומרכיבי התג:
הכדור העגול, מעטפת הספקתית מבוססת על מחזורי החיים של המשקים והפריטים. תנועה, גוף חדשני, דינאמי, לומד ומותאם, הנדרש לריבוי משימות על מנת לתמוך בצרכי צה"ל בשגרה ובחירום. מפת מדינת ישראל ועליה רשת לוגיסטית, המורכבת מיכולות צבאיות ואזרחיות כאחד, המהוות את השלם במענה הנדרש בצה"ל. חרב ועלה הזית, גוף בעל אחריות מטכלית ורב־זרועית. צבעי התג, צבעי תג אגף הטכנולוגיה והלוגיסטיקה המביאים לידי ביטוי את המענה הרב זרועי לצה"ל; הכחול לזרוע האוויר, הלבן לזרוע הים והירוק לזרוע היבשה. אליהן התווספו צבעי חילות המרה"ס; לוגיסטיקה, טכנולוגיה והאחזקה, רפואה ותקשוב.
מפקדי מרכז הספקה המטכ"לי לדורתיהם

| 0 | 1 | 2 |
| --- | --- | --- |
| שם | תקופת כהונה כמפקד מרכז ההספקה המט"כלי | הערות |
| תא"ל מירב בריקמן | 2019–2022 | מפקדת המרה"ס הראשונה. |
| תא"ל שגיב שרביט | 2022–כיום |  |
גלריה

טקס ההקמה של היחידה, 2 ביולי 2020
ראש אגף הטכנולוגיה והלוגיסטיקה אלוף יצחק תורג'מן נואם בטקס
מפקדת המרה"ס תא"ל מירב בריקמן ויצחק תורג'מן מצדיעים בטקס
מירב בריקמן חושפת את תג היחידה  לראשי המחלקות ומפקדי בסיסי ההספקה המרחביים
הערות שוליים

↑  החלטה מס. 3161 של הממשלה מיום 17.04.2011, באתר משרד ראש הממשלה, ‏17 באפריל 2011
↑  החלטה מספר 2392 של הממשלה מיום 04.01.2015, באתר משרד ראש הממשלה
↑  צה"ל מקים מרכז הספקה חדש: "מהלך היסטורי לצבא ולמדינה", באתר מעריב אונליין, 15 במאי 2017;
יואב זיתון, ייעול בצה"ל: יפונו 17 בסיסי לוגיסטיקה, יוקמו 3 מרכזי אספקה, באתר ynet, 15 במאי 2017
↑  חן למדן, אוריין ושפיר הנדסה זכו במכרז להקמת המרכזים הלוגיסטיים של צה"ל, ‏23 בינואר 2020
↑  יחידה חדשה בצה"ל: מרכז ההספקה האחוד, באתר ערוץ 7, ‏3 ביולי 2020
↑  שידור טקס הקמת המר"ס, באתר דף הפייסבוק הרשמי של אט"ל, ‏2 ביולי 2020
אייס (סדרה מצוירת)

| --- | --- |
 סוגה:  הנפשה, ילדים, קומדיה
 בימוי:  Gian Christian, Jack Christian, Dina McPherson, בפסקה זו רשומה אחת נוספת שטרם תורגמה 
 מדבבים בעברית:  איטן גרינברג, ערן מור, אורלי תגר, לין כהן, עמית יוסוביץ', מייה קדוש, הדר שחף מעיין, דוריאל זוהר, גילן שחף, צביקה פורמן, גדי לוי, ספיר דרמון
 ארץ מקור:  אוסטרליה אוסטרליה
 מספר עונות:  1
 מספר פרקים:  26
 הפקה
 חברת הפקה:  Galaxy Pop 9 Story Media Group
 הפצה:  9 Story Media Group 
 אורך פרק:  23 דקות
 שידור
 רשת שידור:  Eleven
 רשת שידור בישראל:  ערוץ זום
 תקופת שידור מקורית:  26 באוקטובר 2014 – 31 בדצמבר 2014
 קישורים חיצוניים
 דף התוכנית ב-IMDb
 
אייס (באנגלית: Get Ace) היא סדרת טלוויזיה מונפשת אוסטרלית לילדים המשודרת בישראל בערוץ זום.
עלילה

הסדרה עוקבת אחר עלילותיו של אייס מקדוגל שקיבל בטעות פלטה משוכללת מרופא שיניים. כאשר הוא משתמש בפלטה היא גורמת לו צרות רבות וגם לסובבים אותו.
דמויות

אייס מקדוגל (איטן גרינברג) - חנון ממוצע בן 12. אייס הבין שהדביקו על שיניו פלטה סודית ביותר שמיועדת לכוחות הרשע ואיתה נגדם נלחם, פלטה ניסיונית ומיוחדת המעניקה לו כוחות מיוחדים כמו: יד אלקטרוסטטית, מכונת רוח, מגנט אלקטרוסטטי ועוד המון אפשרויות וגם הוגו, הולוגרמת מחשב שבלעדיו אייס לא יוכל להפעיל את הפלטה. הוא מאוהב בטינה המקובלת שלא מתייחסת אליו ומנסה להשיג את תשומת לבה, אך ללא הצלחה.
הוגו (ערן מור) - הולוגרמה דמוית איש קטן שמפעיל את הפלטה של אייס ועוזר לו. מעוצב כמו נד צעיר, אבל לעומת נד הליצן, הוגו הוא גאון סופר אינטליגנטי בעל תפיסה מהירה.
טינה (לין כהן) - ילדה סנובית, אייס מאוהב בה ומנסה להשיג את תשומת לבה, אך ללא הצלחה.
גורדון (עמית יוסוביץ') - ילד בריון אשר מציק לאייס.
בקי מקדוגל (מייה קדוש) - אחותו החורגת והשטנית של אייס.
נד קרינקל (דוריאל זוהר) - איש מרושע ואומן התחפושות, משתף פעולה עם אימו כדי להשיג את הפלטה של אייס שנועדה לשיניים שלו.
הילדה קרינקל (הדר שחף מעיין) - אימו החד הורית של נד, אשר מנסה להוציא לאייס את הפלטה.
אברהם אלאשוילי

| --- | --- |
אין תמונה חופשית
 לידה:  תשכ"ד (בן 61 בערך) גאורגיה
 תאריך עלייה:  תשל"ב
 מדינה:  גאורגיה, ישראל
 מקום מגורים:  גאורגיה, לוד
 מקום פעילות:  לוד, ישראל
 השתייכות:  חסידות חב"ד
 תחומי עיסוק:  רב, חוקר תורני, ר"מ, יו"ר מכון "תפארת רפאל"
 מעסיק:  ישיבת תומכי תמימים המרכזית בישראל, מכון אהלי שם
 חיבוריו:  שלחן המלך, קיצור הלכות שבת, היום יום המבואר, שולחן ערוך הרב המבואר, חמשה חומשי תורה אשל אברהם, תניא מבואר
 אב:  חכם רפאל אלאשוילי
 אם:  דינה
 
הרב אברהם אלאשוילי הוא רב קהילת יהדות גאורגיה בלוד, חסיד חב"ד, חוקר תורני העוסק בעיקר בביאור שולחן ערוך הרב ותולדות יהדות גאורגיה, יו"ר מכון "תפארת רפאל" להנצחת אביו חכם רפאל אלאשוילי ומחקר תולדות יהדות גאורגיה.
תולדות חיים

נולד לאביו חכם רפאל אלאשוילי ולאמו דינה אלאשוילי בקולאשי שבאימרתי גאורגיה הסובייטית צפון מערב גאורגיה, עלה לישראל יחד עם משפחתו בשנת 1972 ה'תשל"ב והשתכן עם הוריו בעיר לוד. אחרי עלייתו לישראל למד בישיבת תומכי תמימים המרכזית - לוד ואחר - כך נתמנה לר"מ בישיבה, תפקיד אותו מילא במשך 15 שנה.
בשנת תשנ"א מונה כחבר מערכת במכון אהלי שם ליובאוויטש והוציא את ספרו הראשון קיצור הלכות שבת משולחן ערוך הרב. את שם הספר בחר הרבי מליובאוויטש שאף הגיה חלקים מהספר. הספר יצא במהדורה מורחבת ובמהדורה מנוקדת ומקוצרת המתאימה לתלמידים. בין השנים תשנ"ב-תשנ"ד ערך את סדרת הספרים שלחן המלך, ג"כ העוסקים בביאורי הרבי מליובאוויטש על סדר השולחן ערוך והנחיות הלכתיות שכתב. בעקבות סגירת המכון (זמנית) בתשנ"ד פרש ממנו.
בשנת ה'תשנ"ז הקים בצורה עצמאית את מכון הספר והוציא בו את ספרו תניא מבואר העוסק בהנגשת ופיסוק ספרו המרכזי של אדמו"ר הזקן וחסידות חב"ד, ספר התניא. הספר השני שיצא במכון הוא ספרו של בנימין ליפקין שעורר סערה בחסידות חב"ד חשבונו של עולם העוסק בהנהגותיו של הרבי בין השנים תשמ"ח-תשנ"ד. חמשה חומשי תורה - אשל אברהם - ביאור מקיף על תרגום אונקלוס ופירוש רש"י לתורה ופירוש מלוקט מתורת הרמב"ם על סדר התורה. במסגרת המכון ערך מהדורה מבוארת לספר היום יום של הרבי מליובאוויטש וההדיר את הספרים: חיים גארביצר, מהסופר פישל שניאורסון וספר ויכוחא רבה, מהחסיד רבי יעקב קדנר.
הצטרף לצוות הוצאת ספרים קה"ת והשתתף בעריכת המהדורה החדשה המוערת של שולחן ערוך הרב יחד עם הרב שלום דובער לוין. לאחר סיום המלאכה בשנת תשס"ו ממשיך לעבוד בהוצאת המהדורות החדשות והמתוקנות של השולחן ערוך וכן מוציא את שולחן ערוך הרב המבואר (עד כה יצאו 6 כרכים מתוך הסדרה).
לאחר פטירת אביו חכם רפאל אלאשוילי (תשס"ה) הקים את מרכז תפארת רפאל להנצחתו ולפעילות מורשת יהדות גאורגיה, כחלק מהפעילות נקרא רחוב על שמו בעיר לוד. בשנת ה'תשע"ו הוציא במסגרת פעילות המכון את ספרו אדמור"י חב"ד ויהדות גאורגיה בו הוא מציג את הקשר רב השנים של אדמור"י חב"ד ויהודי גאורגיה. המרכז מפעיל כולל אברכים, כולל למבוגרים והוצאה לאור של ספרי יהדות בשפה הגרוזינית, ביניהם: תניא וקיצור שולחן ערוך.
בשנת ה'תשפ"ב חשף סימנים חדשים שנאבדו משולחן ערוך הרב ופרסמם בשבועון כפר חב"ד.
חלק מפעולותיו הוא שליחותו למוסקבה לחיזוק בית הכנסת הכוראלי במוסקבה שבו קיים אולם תפילה נוסף ששימש בזמן הקומוניזם את קהילת חסידי חב"ד, ומשמש כיום את הקהילה הגדולה של יהודי גאורגיה שהיגרו למוסקבה, ובו התפילה מתנהלת בנוסח יהודי גאורגיה, בראשות הרב אברהם אלאשוילי המכהן גם כשליח חב"ד במקום.
חיים אישיים ומשפחה

לאחר חתונתו עם רעייתו מלכה (בת ר' אבישי בטאשווילי) התיישב בלוד, בן דודו אח אביו הוא הרב אברהם אלאשוילי רב קהילת יהודי גיאורגיה במוסקבה ורב בית הכנסת הכוראלי שם.
חיבוריו

קיצור הלכות שבת - מתוך שולחן ערוך הרב, במהדורה מורחבת ומקוצרת, מכון אהלי שם ליובאוויטש, כפר חב"ד, ה'תשנ"ב
שלחן המלך - ג' כרכים, ליקוט ביאורי הרבי מליובאוויטש לשולחן ערוך הרב, מכון אהלי שם ליובאוויטש, כפר חב"ד, ה'תשנ"ב-ה'תשנ"ד
תניא מבואר על ספר התניא, מכון הספר, ה'תשנ"ז
סידור תפילת רפאל - על פי נוסח יהודי גאורגיה, כולל הלכות ומנהגים על-פי יהודי גאורגיה, מכון הספר, תשס"ז
שולחן ערוך הרב המבואר (עד כה יצאו ו"כ), הוצאת ספרים קה"ת
חמשה חומשי תורה אשל אברהם - ביאור מקיף על תרגום אונקלוס ופירוש רש"י לתורה ופירוש מלוקט מתורת הרמב"ם על סדר התורה, ה"כ, מכון הספר - תפארת רפאל, ה'תש"ע
היום יום המבואר - ביאור ועריכה על ספרו של הרבי מליובאוויטש - היום יום, מכון הספר - תפארת רפאל, הוצאת ספרים קה"ת, תשע"ו
אדמור"י חב"ד ויהודי גאורגיה, מכון הספר - תפארת רפאל, תשע"ו
חיבוריו > ההדיר

המהדורה החדשה והמוערת של שולחן ערוך הרב, יחד עם הרב שלום דובער לוין, הוצאת ספרים קה"ת
מאמר איתא במדרש תהילים מאדמו"ר הרש"ב מפורש ומבואר, תש"ע
דרשה לחודש אלול מאת אביו חכם רפאל אלאשווילי, בתרגום לעברית, תשס"ה
חיים גארביצר, מהסופר פישל שניאורסון, מכון הספר, תשפ"א
ויכוחא רבה, מהחסיד רבי יעקב קדנר, מכון הספר - תפארת רפאל, תשע"ד, מהדורה שנייה - תשפ"א
חיבוריו > השתתף בעריכה

חשבונו של עולם על הנהגתו של הרבי מליובאוויטש בין השנים תשמ"ח-תשנ"ד, בנימין ליפקין
אוצרות הרמב"ם
הערות שוליים

↑  גדלתי בישיבת תומכי תמימים בלוד הרב אברהם אלאלשוילי, בנימה אישית, לקריאה באתר חב"ד און ליין (COL).
↑  יחד עם הרב יעקב הורביץ.
↑  הרב אליהו יוחנן גוראריה, מבוא לספר, מהדורת ה'תשנ"ב.
↑  ספר זה היה הראשון שליקט את פסקי ההלכה שכתב הרבי מליובאוויטש בספריו הרבים: ליקוטי שיחות, אגרות קודש, תורת מנחם - התוועדויות ועוד, כהשראה מספר זה יצאו לאור בהמשך, סדרת הספרים שערי הלכה ומנהג (ה"כ) ושולחן מנחם (ז"כ) על ידי מכון היכל מנחם.
↑  מכתב בית דין רבני חב"ד נגד הספר התפרסם בשנת ה'תש"ס בשבועון בית משיח, גיליון 275, עמוד 43.
↑  הוצאת ספרים קה"ת, תשע"ו.
↑  קריאת רחוב בעיר לוד על שם חכם רפאל אלאשוילי זצ"ל.
↑  הופיע הספר 'אדמו"רי חב"ד ויהדות גאורגיה', ידיעה וסקירה לקריאה באתר 'חב"ד אינפו'.
↑  יוסף גרינבוים, תגלית היסטורית: כך התגלה אחרי 200 שנה חלק חסר ב’שו”ע הרב’ לקריאה באתר 'חרדים 10'.
↑  גיליון 1947.
| --- | --- |
בקרת זהויות :  NLI: 987007308269905171  LCCN: nr92008413  VIAF: 41701834   WorldCat (עם VIAF): 41701834
מכינת גליל עליון

| --- | --- |

קבלת שבת במעיין ברוך
 מכינה קדם-צבאית
 תקופת הפעילות:  1998–הווה (כ־27 שנים) 
 מייסדים:  אהרן ולנסי 
 תלמידים
 :  300 
 מיקום
 מדינה:  ישראל ישראל
 קואורדינטות:  33°14′26″N 35°36′30″E﻿ / ﻿33.24055556°N 35.60833333°E﻿ / 33.24055556; 35.60833333
 galil-leadership.org
 he
 
שלשת השלוחות השנתיות בסוף סדרת השטח תשפ"ג
חניכים בסופו של טיול הפתיחה בתצפית סמוכה לכפר הנשיא
המדרשה למנהיגות חברתית, מכינה קדם-צבאית גליל עליון היא מכינה קדם-צבאית כללית אשר מורכבת מארבע קבוצות שנתיות שממוקמות בקיבוצים עמיר, כפר הנשיא ושדה נחמיה שבגליל העליון. בנוסף ישנה קבוצה חצי שנתית שפועלת בקיבוץ אפיקים מטעם תוכנית ״גליל״, וקבוצה שנתית בקיבוץ אפיקים. כמו כן, למדרשה תוכנית מנהיגות "המצפן" המיועדת לנוער בגילאי תיכון.
היסטוריה

המכינה הוקמה בשנת 1998 על ידי קבוצה בראשות יוסי ברוך וראש המועצה האזורית גליל עליון אהרן ולנסי. המכינה הוקמה, כמתואר באתר שלה, ב"עקבות המשבר החברתי בישראל, אשר אירע לאחר רצח ראש ממשלתנו יצחק רבין".
המחזור הראשון של המכינה מנה כעשרים חניכים והחל לפעול בספטמבר 1999 במעיין ברוך, בניהולו של יוסי ברוך שכיהן כראש המכינה עד שנת 2020. המכינה מנוהלת על ידי עודד שטיין, בוגר מחזור ג' של המכינה.
החל משנת הלימודים תש"ע (2009–2010) החלה לפעול קבוצה שנייה של המכינה בקיבוץ כפר הנשיא, ובשנת תשע"ו (2015–2016) החלה לפעול קבוצה נוספת של המכינה בקיבוץ ברעם. בשנת הלימודים תשפ"ב (2021–2022) החלה לפעול תוכנית חצי שנתית בקיבוץ עמיר, הנקראת "Gal.il", המיועדת לקהילה היהודית בתפוצות, וכן הפעילה המכינה תוכנית חצי שנתית נוספת בכפר הילדים בכרמיאל, תוכנית אשר נסגרה בתום אותה שנה. בשנת הלימודים תשפ"ד נפתחה שלוחה שנתית רביעית בקיבוץ עמיר בנוסף לתוכנית החצי שנתית שכבר פועלת. כמו כן, תפעיל המכינה את תוכנית "שבילים" עם אוניברסיטת אוסלו.
כללי

בשנת 2023 המכינה מנתה כ־300 חניכים, ב־3 תוכניות חינוכיות ו־4 שלוחות; וכ־2,500 בוגרות ובוגרים מ־46 מחזורים.
במכינה, שפועלת מתחילת ספטמבר ועד סוף יוני, מתגבשות מדי שנה קבוצות של כ־40–60 בוגרי ובוגרות תיכון הדוחים את הגיוס בשנה ומתגוררים במכינה בתנאי פנימייה. הקבוצה מקיימת אורח חיים המורכב משיעורים בנושאים מגוונים, שיעורים אותם בונים החניכים, פעילויות חברתיות, טיולים, הכנה לצה"ל, תרומה לקהילה – אישית וקבוצתית ועוד. המכינה דוגלת בשיטת ניהול משתף – החניכים מנהלים את כל היבטי החיים במכינה החל מן הלימודים וכלה בארוחות ובניקיון. את החניכים מלווה צוות הדרכה בוגר.
המכינה היא עמותה שבראשה עומד עוזי ימין.
החיים במכינה מורכבים ממספר תחומים:
כללי > לימודים

הלימודים מתחלקים לסדרות קבועות ולשיעורי מרצים אורחים. יהדות וזהות יהודית, הכרת האסלאם ויחסי ערב-ישראל, פילוסופיה כללית, יהודית ופוליטית, חינוך והדרכה, ידיעת הארץ והמדינה.
כללי > תרומה לקהילה

התנדבות אישית במגוון תחומים וארגונים: חניכת ילדים ונוער, עזרה לקשישים מהאזור, סיוע לבעלי צרכים מיוחדים, פרויקטים אזוריים במועצה האזורית גליל עליון ובקריית שמונה, טבריה, מעלות תרשיחא, חורפיש, גוש חלב, צפת, חצור הגלילית, ראש פינה. כל זאת במטרה להיטמע בעשייה החברתית בסביבה הקרובה בה החניכים מתארחים במהלך שנת המכינה.
כללי > טיולים

את הטיולים מארגנים החניכים בליווי הצוות הבוגר. במהלך השנה לומדים החניכים ומתרגלים ניווטים בשטח. התכנית השנתית כוללת בתוכה טיול פתיחה, סדרת ניווטים, טיול דרום, סדרת שטח, טיול גליל וטיול סיום. בנוסף מתקיימים טיולים יומיים לאורך השנה בכפוף ליוזמת החניכים, בהתאם ללוחות הזמנים. כל זאת במטרה להעצים את החיבור לארץ דרך הרגליים.
כללי > הכנה לצה"ל

במהלך השנה עוברים החניכים הכנה לשירות צבאי בצה"ל. ההכנה מתבצעת בשני מישורים: שיעורים והכנה פיזית. השיעורים כוללים הכרת המבנה ואופן תפקוד המערכת הצבאית, מפגש עם חיילים ומפקדים במגוון תפקידים ושיח מנטלי לקראת השירות הצבאי – לאורך השנה מתקיימים שלושה סמינרים העוסקים במגוון תחומים אשר מתקשרים לשירות הצבאי. במישור הפיזי, במכינה מתקיימים שלושה אימונים גופניים בשבוע.
בין בוגריה ניתן להזכיר את סרן עומר נאוטרה שפיקד על מחלקה באזור נחל עוז וגופתו נחטפה לעזה לאחר שהטנק עליו פיקד הותקף על ידי מחבלים בטבח שבעה באוקטובר.
כללי > הכנה למכינה

המכינה מקדישה פרק זמן משמעותי להכנה לשנת המכינה, הכוללת סדרת מפגשים, קריאת ספר, ובוחן כושר.
הערות שוליים

↑  Gal.il – תוכנית חצי שנתית
↑  תוכנית שבילים
מחלקת גנים ונוף

| --- | --- |

 סוגה:  קומדיה סיטקום מוקומנטריה
 יוצרים:  גרג דניאלס מייקל שור
 שחקנים:  איימי פולר ראשידה ג'ונס עזיז אנסרי ניק אופרמן כריס פראט אדם סקוט רוב לאו ג'ים או'הייר רטה
 פרסים:  TCA Award for Individual Achievement in Comedy 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  Pawnee 
 מספר עונות:  7
 מספר פרקים:  125
 הפקה
 מפיק:  מורגן סאקט איימי פולר
 מפיקים בפועל:  גרג דניאלס מייקל שור הווארד קליין
 חברת הפקה:  Deedle-Dee Productions Fremulon Universal Television
 הפצה:  NBCUniversaal
 טכניקת צילום:  מצלמה יחידה
 מוזיקה:  גבי מורנו
 אורך פרק:  22 דקות
 שידור
 רשת שידור:  NBC
 רשת שידור בישראל:  סלקום tv (בעבר) HOT3/הוט קומדי סנטרל yes VOD (ש.ח) פריים וידאו
 תקופת שידור מקורית:  9 באפריל 2009 – 24 בפברואר 2015
 קישורים חיצוניים
 האתר הרשמי (באנגלית)
 דף התוכנית ב-IMDb
 
מחלקת גנים ונוף (באנגלית: Parks and Recreation) היא סדרת טלוויזיה קומית מסוגת מוקומנטריה של רשת NBC האמריקאית, בכיכובה של איימי פולר כלסלי נופ (אנ'), סגנית מנהל במחלקת גנים ונוף בעיר הבדיונית פוני שבאינדיאנה. הסדרה שודרה לראשונה ב-9 באפריל 2009 בארצות הברית, ושודרה במשך 7 עונות ו-125 פרקים, עד 24 בפברואר 2015. סגנון צילום הסדרה הוא מצלמה יחידה.
בישראל, שודרה הסדרה בעבר מדצמבר 2014 בסלקום tv, ב-HOT, ומינואר 2022 זמינה הסדרה כולה ב-yes VOD. ניתנת לצפייה גם בשירות הסטרימינג פריים וידאו.
עלילה > עונה 1

הסדרה בנויה סביב לסלי נופ, סגנית מנהל מחלקת גנים ונוף בעיירה הבדיונית פוני שבאינדיאנה. אן פרקינס, האחות המקומית, דורשת שבור בניה שנמצא בחצר מאחורי ביתה יכוסה אחרי שהחבר שלה, אנדי דוויר, נפל לתוכו ושבר את הרגל. לסלי נשבעת להפוך את החצר לפארק, למרות התנגדותו של מנהל המחלקה רון סוונסון. מתכנן העיר מארק ברנדנוויץ - שאותו לסלי אוהבת - מתעקש שהפרויקט בלתי אפשרי בגלל בעיות בירוקרטיות, אבל משכנע את רון בסתר לאשר את הפרויקט. לסלי וצוותה - טום הברפורד והמתמחה אפריל לאדגייט, מנסים לעניין את הקהילה בפרויקט הבור אך נתקלים בסירוב. מאוחר יותר, אן מגלה שאנדי זייף את חומרת פציעתו כדי שתטפל בו. בינתיים, מארק, שיכור ובודד, לוקח את לסלי אל הבור ומנשק אותה, אך היא דוחה אותו והוא נופל לבור ונפצע.
עלילה > עונה 2

אן נפרדת מאנדי ומתחילה לצאת עם מארק, באישורה של לסלי. הבור מתכסה אחרי שגרושתו של רון מבקרת. אפריל מתאהבת באנדי, שעדיין מאוהב באן. כשמארק מתכנן להציע נישואים לאן, מתברר שאין לה רגשות כלפיו כבר והם נפרדים והוא עוזב את המשרה העירונית לטובת הסקטור הפרטי. בינתיים, גירעון חמור בתקציב מוביל לכך שרואי החשבון בן ואייט וכריס טראגר סוגרים את משרדי העיר, למורת רוחה של לסלי ולהנאתו של רון. בסוף העונה מגלה טום שרון יוצא עם גרושתו וונדי.
עלילה > עונה 3

לסלי מחליטה להקים מחדש את פסטיבל הקציר של פוני, שהצלחתו תקבע את העתיד הכספי של המחלקה. אחרי שבועות של תכנונים, הפסטיבל הופך להצלחה מסחררת. אן וכריס יוצאים זמן קצר אך נפרדים כשכריס חוזר לעבודתו הקודמת באינדיאנפוליס. מאוחר יותר, כריס חוזר והופך למנהל העיר פוני בפועל, וגם בן עובד בעיר. טום, המקנא ברון שיוצא עם גרושתו וונדי, מחליט לצאת עם גרושתו של רון, תמי, אך שניהם מתפייסים. אנדי יוצא עם אפריל והם מתארסים לאחר כמה שבועות ומתחתנים בטקס הפתעה. לסלי ובן מתחילים לצאת אך שומרים זאת בסוד, עקב המדיניות של כריס נגד מערכות יחסים במקום העבודה.
עלילה > עונה 4

בעידודו של בן, לסלי מחליטה לרוץ למועצת העיר והם נפרדים. גרושתו הראשונה של רון, שגם נקראת תמי, משתלטת על חייו. החברה של טום וז'אן-ראלפיו מתפרקת והוא חוזר לעבודתו הישנה. בן ולסלי מתחילים לצאת שוב והוא מקריב את עבודתו כדי שהיא לא תאבד את עבודתה. הסקנדל מוביל את יועציה הפוליטיים של לסלי לנטוש את הקמפיין וחבריה ממחלקת גנים ונוף מתנדבים לעזור לה. בן מסכים להיות מנהל הקמפיין של לסלי. מול לסלי מתמודד למועצת העיר בובי ניופורט (פול ראד) ומנהלת הקמפיין שלו, ג'ניפר בארקלי. אן וטום מתחילים לצאת. אפריל מקבלת את המשרה לשעבר של לסלי. בפרק האחרון בעונה, ג'ניפר מציעה לבן משרה בוושינגטון והוא מסכים ולסלי מנצחת בספירה חוזרת של הקולות.
עלילה > עונה 5

לסלי מתחילה לעבוד כחברה במועצת העיר והיא ובן מתארסים ומתחתנים בטקס הפתעה. אפריל הופכת לסגנית מנהל מחלקת החיות וג'רי פורש. אן מחליטה להביא ילד לעולם ומבקשת מכריס לתרום זרע, ותוך כדי התהליך הם חוזרים לצאת ביחד. בסוף העונה אפריל הולכת ללמוד וטרינריה ורון מצפה לבן ראשון מדיאן.
עלילה > עונה 6

בתחילת העונה רון ודיאן (לוסי לולס) מתארסים ומתחתנים. אן מגלה שהיא בהיריון מכריס. דיאן בהיריון מרון. אנדי מתחיל לעבוד בלונדון. איגלטון, העיר השכנה, פושטת רגל ומסופחת לפוני אחרי שלסלי לא מוצאת דרך להציל אותה ומפסידה בהצבעה החוזרת. בן מפוטר בוושינגטון וחוזר לעבוד במשרד רואה חשבון בעיר. הוא מתפטר שוב אחרי שכריס אומר לו שהוא נבחר למנהל העיר הבא. אן וכריס עוברים למישיגן. לסלי וחבריה מתכננים את קונצרט האיחוד של פוני ואיגלטון ובינתיים דיאן ואן יולדות.
בפרק 19 מתגלה שגם לסלי בהיריון, ובפרק שאחרי מתגלה שהיא צריכה ללדת שלישייה. קונצרט איחוד הערים מתגלה כהצלחה. טום מקדים את פתיחת המסעדה החדשה שלו ליום הקונצרט, מה שגורר כשלים רבים ובעל המסעדה יוצא מהשותפות. ד"ר סברסטין, אבא של ז'אן-ראלפיו ומונה ליסה, נכנס לשותפות במסעדה של טום. לסלי קיבלה הצעת עבודה חלומית ממישל אובמה שכוללת מעבר לשיקגו, ובעצת חבריה היא מחליטה לקבל את העבודה אך להישאר בפוני ולעבוד בקומה השלישית בבניין העירייה אותה שיפץ רון.
עלילה > עונה 7

העונה השביעית הוכרזה כעונתה האחרונה של הסדרה. היא עלתה לשידור ב-13 בינואר 2015 והסתיימה ב-24 בפברואר 2015.
הדמויות

איימי פולר - לסלי נופ
ראשידה ג'ונס - אן פרקינס
עזיז אנסרי - טום הברפורד
ניק אופרמן - רון סוונסון
אוברי פלאזה - אפריל לאדגייט
כריס פראט - אנדי דווייר
אדם סקוט - בן ואייט
רוב לאו - כריס טראגר
ג'ים אוהייר - ג'רי גרגיץ'
רטה - דונה מיגל